# Jean-Claude Van Damme

| Jean-Claude Van Damme |
| --- |
| Texas, 2007. |
| Biografske informacije |
| Rođenje | Jean-Claude Camille François Van Varenberg 18. listopada 1960. Bruxelles,Belgija |
| Pseudonim | Mišići iz Bruxellesa |
| Supružnik | Maria Rodriguez (1980.–1984.) Cynthia Derderian (1985.–1986.) Darcy LaPier (1994.–1997.) Gladys Portugues (1987.–1992.) i (1999.–...) |
| Opus |
| Djelatni period | 1976.-1982. (borilački sportovi) 1984.-... (film) |
| Znamenite uloge |
| *Krvavi sport* *Univerzalni vojnik* *Vremenski policajac* |

**Jean-Claude Camille François Van Varenberg**, poznatiji kao **Jean-Claude Van Damme** (Sint-Agatha-Berchem, 18. listopada 1960.), belgijski majstor borilačkih vještina i glumac, najpoznatiji po ulogama u akcijskim borilačkim filmovima.

Među njegove najuspješnije filmove ubrajaju se *Krvavi sport* (1988.), *Kickboxer* (1989.), *Dvostruki udar* (1991.), *Univerzalni vojnik* (1992.), *Teška meta* (1993.), *Vremenski policajac* (1994.) i *JCVD* (2008.).

## Biografija

Rodio se 1960. u Belgiji, u obitelji Eugene Van Varenberg i Eliana Van Varenberg. Budući da je kao dječak bio fizički slab, na nagovor oca, počeo se s jedanaest godina baviti borilačkim sportovima u Nacionalnom karate centru (*Centre National De Karate*). Do 1980. godine postao je jedan od najboljih full-contact boraca u Europi.

Po završetku uspješne sportske karijere otišao je u SAD kako bi ostvario filmsku karijeru. Prvu zapaženiju ulogu ostvario je 1984. godine u filmu *No Retreat, No Surrender* s kojom je započeo niz borilačkih akcijskih filmova koji su ga proslavili.

Krajem 80-ih i do sredine 90-ih ostvario je ulogu u nizu komercijalno uspješnih filmova - *Krvavi sport* (1988.), *Kickboxer* (1989.), *Univerzalni vojnik* (1992.) i *Vremenski policajac* (1994.). Potonji film postao je veliki međunarodni hit koji je ostvario zaradu od preko 100 milijuna USD.

U drugoj polovici 90-ih glumio je u nizu komercijalno neuspješnih filmova što je naštetilo njegovoj filmskoj karijeri. Posljednji film prikazan u kino dvoranama bio je *Univerzalni vojnik: Povratak na bojišnicu* iz 1999. godine, nakon čega dugi niz godina snima filmove direktno za video tržište. Djelomičan povratak u filmsko žarište ostvario je 2008. godine filmom *JCVD*.

## Izabrana filmografija

| Godina | Film | Uloga | Bilješke
 |
| --- | --- | --- | --- |
| 1988. | *Krvavi sport* | Frank Dux | koreograf borilačkih scena i scenarist
 |
| 1989. | *Kickboxer* | Kurt Sloane | scenarist
 |
| 1990. | *Smrtna presuda* | Louis Burke |  |
| *Lavlje srce* | Lyon Gaultier | koreograf borilačkih scena
 |
| 1991. | *Dvostruki udar* | Alex Wagner/Chad Wagner | dvostruka uloga
 |
| 1992. | *Univerzalni vojnik* | Luc Deveraux |  |
| 1993. | *Teška meta* | Chance Boudreaux |  |
| *Usamljeni zaštitnik* | Sam Gillen | nominiran za MTV Movie nagradu
 |
| 1994. | *Ulični borac* | puk. William F. Guile | temeljeno na istoimenoj video igri
 |
| *Vremenski policajac* | Max Walker | dvostruka uloga
 |
| 1995. | *Iznenadna smrt* | Darren McCord |  |
| 1996. | *Najveći rizik* | Alain Moreau/Mikhail Suverov | dvostruka uloga
 |
| *Zlatni zmaj* | Christopher Dubois | scenarist i redatelj
 |
| 1997. | *Dream Team* | Jack Quinn |  |
| 1998. | *Legionar* | Alain Lefevre | i producent
 |
| 1999. | *Univerzalni vojnik: Povratak na bojišnicu* | Luc Devereaux | posljednji film prikazan u kinima do JCVD-a
 |
| *Inferno* | Eddie Lomax |  |
| 2002. | *Ubojiti virus* | Jacques Kristoff |  |
| 2003. | *U paklu* | Kyle LeBlanc |  |
| 2004. | *Osveta za smrt* | Ben Archer |  |
| 2006. | *Elitna ekipa* | Phillip Sauvage |  |
| *Zapovjedna odgovornost* | Sam Keenan |  |
| 2008. | *JCVD* | JCVD | povratak na kino platna
 |
| 2009. | *Univerzalni vojnik: Regeneracija* | Luc Deveraux |  |

## Napomene

## Vanjske veze

* Jean-Claude Van Damme na Internet Movie Databaseu (`en`)